Mamadi Dumbuya hukumat tepasida faqat o‘tish davrida bo‘lishini va bo‘lajak saylovlarda davlat rahbarligi uchun kurash olib bormasligini aytdi. Foto: AFP Gvineyada hokimiyat tepasiga kelgan harbiylar yetakchisi Mamadi Dumbuya mamlakat prezidenti vazifasini bajaruvchi sifatida qasamyod keltirdi. Marosim vaqtida Dumbuya hukumat tepasida faqat o‘tish davrida bo‘lishini va bo‘lajak saylovlarda davlat rahbarligi uchun kurash olib bormasligini aytdi. Sentyabr boshlarida polkovnik Dumbuya yetakchiligidagi Gvineya armiyasi maxsus kuchlari 83 yoshli prezident Alfa Konde ag‘darilgani va hukumat tarqatib yuborilganini e’lon qilgandi. Kondening o‘zi hibsga olindi. BMT bosh kotibi Antoniu Guterrish va Yevropa ittifoqining tashqi ishlar bo‘yicha oliy vakili Jozep Borrel Gvineyadagi to‘ntaruvni qoralab, harbiylarni Kondeni ozod qilishga chaqirdi.